Μάντσεστερ (Νιου Χάμσαϊρ)

Το Μάντσεστερ (αγγλικά: Manchester, New Hampshire) είναι η πολυπληθέστερη πόλη στην πολιτεία του Νιου Χάμσαϊρ των ΗΠΑ και στη βόρεια Νέα Αγγλία, μια περιοχή που περιλαμβάνει τις πολιτείες Μέιν, Νιου Χάμσαϊρ και Βερμόντ. Στην απογραφή του 2020, είχε πληθυσμό 115.644 κατοίκους.

Το Μάντσεστερ, μαζί με την πόλη του Νάσουα, είναι μία από τις δύο έδρες της πολυπληθέστερης κομητείας του Νιου Χάμσαϊρ, της κομητείας Χίλσμπορο. Το Μάντσεστερ βρίσκεται κοντά στο βόρειο άκρο της Βορειοανατολικής Μεγαλοπόλεως και διασχίζει τις όχθες του ποταμού Μέρριμακ. Ονομάστηκε για πρώτη φορά από τον έμπορο και εφευρέτη Σάμιουελ Μπλότζετ, φερώνυμος του Πάρκου Σάμιουελ Μπλότζετ και της Οδού Μπλότζετ στο βόρειο άκρο της πόλης. Το όραμά του ήταν να δημιουργήσει ένα μεγάλο βιομηχανικό κέντρο παρόμοιο με αυτό του αρχικού Μάντσεστερ στην Αγγλία, που ήταν η πρώτη εκβιομηχανισμένη πόλη στον κόσμο.

Παραπομπές

Εξωτερικοί σύνδεσμοι
 

Πόλεις του Νιου Χάμσαϊρ